# ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ

**ΤΜΗΜΑ ΝΟΜΙΚΗΣ**

**ΤΟΜΕΑΣ ΔΙΚΑΙΟΥ ΤΩΝ ΕΠΙΧΕΙΡΗΣΕΩΝ ΚΑΙ ΕΡΓΑΣΙΑΚΟΥ ΔΙΚΑΙΟΥ**

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΔΙΚΑΙΟΥ ΤΩΝ ΕΠΙΧΕΙΡΗΣΕΩΝ ΚΑΙ ΕΡΓΑΤΙΚΟ ΔΙΚΑΙΟ**

**Κομοτηνή 6-10-2020**

**Α Ν Α Κ Ο Ι Ν Ω Σ Η**

**ΓΙΑ ΤΙΣ ΕΙΣΑΓΩΓΙΚΕΣ ΕΞΕΤΑΣΕΙΣ**

**ΣΤΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΔΙΚΑΙΟΥ ΤΩΝ ΕΠΙΧΕΙΡΗΣΕΩΝ ΚΑΙ ΕΡΓΑΤΙΚΟ ΔΙΚΑΙΟ**

Ανακοινώνεται ότι οι εξετάσεις για την εισαγωγή των υποψήφιων μεταπτυχιακών φοιτητών (εισαγωγικές εξετάσεις) στο Π.Μ.Σ. «Δίκαιο των Επιχειρήσεων και Εργατικό Δίκαιο» του Τμήματος Νομικής της Νομικής σχολής του Δ.Π.Θ. για το τρέχον ακαδημαϊκό έτος θα διεξαχθούν **εξ αποστάσεως**, με τις διαθέσιμες μεθόδους της εξ αποστάσεως αξιολόγησης, με τη χρήση ασφαλιστικών δικλίδων και ενιαίων μέσων εφαρμογής και διασφάλισης του αδιάβλητου και της αξιοπιστίας της αξιολόγησης, αλλά και τη λήψη όλων των αναγκαίων μέτρων για την προστασία των προσωπικών δεδομένων.

Οι υποψήφιοι προκειμένου να συμμετάσχουν στην εξέταση πρέπει να αποδεχθούν ότι έλαβαν γνώση :

* του Κανονισμού ΠΜΣ «Δίκαιο των Επιχειρήσεων και Εργατικό Δίκαιο» ,
* του [Κώδικα Δεοντολογίας και Καλών Πρακτικών](http://duth.gr/Portals/0/KD_1.pdf) του Δημοκριτείου Πανεπιστημίου Θράκης,
* της [Πολιτικής του ΔΠΘ](http://duth.gr/Portals/0/Privacy_Policy.pdf) για την προστασία των προσωπικών δεδομένων και της [πολιτικής τήρησης, συλλογής και επεξεργασίας των προσωπικών δεδομένων](http://duth.gr/Portals/0/GDPRex19.pdf) κατά τη διενέργεια της αξιολόγησης
* και αποδέχονται ρητά ότι για τυχόν εργασίες / γραπτά που ενδέχεται να τους ζητηθούν να παραδώσουν στο πλαίσιο της εξ αποστάσεως εξέτασής τους ή να παραθέσουν κατά την προφορική εξέταση, αυτά θα είναι προϊόν του δικού τους αποκλειστικά πνευματικού μόχθου και θα αναφέρουν με σαφήνεια οποιαδήποτε βοήθεια έλαβαν από άλλο πρόσωπο, οργανισμό, σύστημα / ή και τις πηγές που χρησιμοποίησαν στη συγγραφή της εργασίας ή του γραπτού το οποίο θα καταθέσουν.

Η δήλωση συμμετοχής των υποψηφίων πρέπει να γίνει αποκλειστικά από την **Τρίτη 6/10/2020 έως Παρασκευή 9/10/2020** με αποστολή συμπληρωμένης της φόρμας που επισυνάπτεται (στην παρούσα ανακοίνωση) στη γραμματεία του Τομέα Δικαίου των Επιχειρήσεων και Εργασιακού Δικαίου emporiko@law.duth.grΠαρακαλούνται οι υποψήφιοι για τις εισαγωγικές εξετάσεις να παρακολουθούν τις ανακοινώσεις που αφορούν τη διεξαγωγή των εξετάσεων στην ιστοσελίδα του τμήματος Νομικής ΔΠΘ <https://law.duth.gr/>